ลืมฉีดยาคุมวันที17 ไปฉีดอีกทีวันที23 แต่ตอนนั้นคืนไม่ได้มีอะไรกับแฟนแต่หลังจากฉีดไปได้2-3 วันรู้สึกเหมือนมีอะไรเต้นอยู่ทีเหนือสะดือ แบบนี้จะท้องหรือไมค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน หากกำหนดวันนัดฉีดยาคือ 17 ก.ค. แต่ไม่ได้ไปฉีดและไปฉีดวันที่ 23 ก.ค. แทน ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ต่อเนื่องอยู่ค่ะ และหากในช่วง 6 วันที่ไม่ได้ไปฉีดยา หากไม่ได้มีเพศสัมพันธ์ โอกาสที่จะตั้งครรภ์ก็ไม่มีค่ะสำหรับอาการที่รู้สึกเหมือนมีอะไรเต้นที่เหนือสะดือ น่าจะเป็นเต้นของหลอดหลอดเลือดแดงใหญ่ในช่องท้อง ซึ่งหากเป็นคนผอม ผนังหน้าท้องบาง ก็จะเห็นได้ง่าย โดยเฉพาะเวลาที่นอนราบค่ะ ซึ่งไม่ได้ผิดปกติอะไร หรืออาจเกิดจากการเคลื่อนไหวของลำไส้ก็ได้ แต่ไม่ใช่อาการของการตั้งครรภ์แต่อย่างใด เพราะหากเป็นอาการเด็กดิ้น ก็จะต้องตั้งครรภ์ได้ 4-5 เดือนไปแล้ว ซึ่งหน้าท้องก็จะต้องโตขึ้นชัดเจนค่ะ